Poezia „Sara pe deal”, de Mihai Eminescu a fost publicată în revista „Convorbiri literare” la 1 iulie 1885 și se încadrează în prima etapă a poeziei erotice, în care imaginea iubirii este luminoasă.





Poezia „Sara pe deal” este o idilă-pastel, construită cu elemente descriptive de natură, în cadrul căreia se manifestă sentimentul de dragoste, exprimat într-o viziune specific eminesciană prin îmbinarea armonioasă a planului uman-terestru cu cel universal-comic.
Tema
Tema poeziei este romantică şi reliefează aspiraţia poetului pentru o dragoste ideală, o poveste de dragoste ce se imaginează într-un cadru natural rustic.

Ideea poetică
Ideea poetică ilustrează intensitatea iubirii, dorinţa celor doi îndrăgostiţi de a fi fericiţi prin trăirea deplină a sentimentului.
Titlul
Titlul este specific pastelului şi precizează timpul „sară” şi locul „pe deal”, care constituie cadrul natural în care urmează să se manifeste iubirea.

Structura textului poetic
Poezia este o idilă cu puternice note de pastel şi este alcătuită din şase strofe şi două secvenţe poetice, distribuite astfel: 
prima secvenţă cuprinde primele patru strofe, dominate de pastel, în care notele rustice terestre se împletesc cu elemente ale Cosmosului, ilustrând lirismul obiectiv; 

secvenţa a doua (ultimele două strofe) este dominată de lirism subiectiv şi intensifică accentele de idilă, finalul fiind impresionant prin valoarea absolută pe care o are iubirea, în numele căreia eul liric este gata să ofere sacrificiul suprem: „... - Astfel de noapte bogată / Cine pe ea n-ar da viaţa lui toată?”.

Prima secvenţă poetică
Incipitul
Incipitul îl constituie versul de pastel, indicând locul şi timpul naturii personificate: „Sara pe deal buciumul sună cu jale”.

Strofa întâi a poeziei ilustrează tabloul înserării într-un peisaj natural, în care imaginile vizuale se împletesc cu cele auditive. Personificarea buciumului care „sună cu jale” şi a apelor care „plâng” semnifică armonia perfectă a naturii cu sentimentele poetului. Imaginile vizuale şi motorii „Turmele-l urc, stele le scapără-n cale” şi cele auditive compun cadrul natural în care urmează să se manifeste sentimentul de dragoste. 
Strofa a doua îmbină alternativ elementele de pastel, descriptive, predominant cosmice, cu cele ale unei povești de dragoste „Pieptul de dor, fruntea de gânduri ţi-e plină”.

Strofele a treia şi a patra redau imaginea rustică a satului, în stil panoramic, de la nori, raze, la streşini, case, fântâni, stâne, fluiere, omul obosit, adică de la general la detaliu.Imaginea satului se compune din imagini vizuale şi imagini auditive, de la oamenii osteniţi care vin de la câmp, la toaca şi clopotul.
A doua secvenţă poetică
A doua secvenţă poetică (ultimele două strofe) revelează ritualul iubirii specific eroticii eminesciene. Dorinţa îndrăgostiţilor de a trăi în profunzime sentimentul de iubire este însoţită de declaraţie erotică: „Ore întregi spune-ţi-voi cât îmi eşti dragă”.

Ideea sacrificiului suprem în numele iubirii ideale, a perfecţiunii în dragoste este sugerată şi în finalul acestei poezii:” „- Astfel de noapte bogată / Cine pe ea n-ar da viaţa lui toată?”

Limbajul artistic
Armonia dintre planul uman şi planul naturii este realizată de Eminescu prin personificări („buciumul sună cu jale”, „apele plâng”), natura umanizată aflându-se în deplin acord spiritual cu trăirile poetului.

În concluzie, putem spune că poezia eminesciană este dominată, ca la majoritatea romanticilor, de tema iubirii şi a naturii, 
